Eventer

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 08.03.2020. | 1.0 | Inicijalna verzija | La BUGette |
| 27.06.2020. | 2.0 | Finalna verzija | La BUGette |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Unos, prikaz i ažuriranje osnovnih podataka o agenciji 9

7.3 Unos, prikaz i ažuriranje podataka o saradnicima agencije 10

7.4 Beleženje i ažuriranje podataka o dostupnosti saradnika agencije 10

7.5 Mogućnost potraživanja više usluga odjednom 10

7.6 Istorija događaja 10

7.7 Ocenjivanje usluga 10

7.8 Napomene o uspešnosti saradnje i karakteru saradnika 10

7.9 Hitni zahtevi 10

7.10 Otkazivanje rezervacija 10

8. Ograničenja 11

9. Zahtevi u pogledu kvaliteta 11

10. Prioritet funkcionalnosti 11

11. Nefunkcionalni zahtevi 12

11.1 Zahtevi u pogledu standardizacije 12

11.2 Sistemski zahtevi 12

11.3 Zahtevi u pogledu performansi 12

11.4 Zahtevi u pogledu okruženja 12

12. Dokumentacija 12

12.1 Korisničko uputstvo 12

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa Eventer Web aplikacije u pogledu potreba krajnjih korisnika.

# Opseg dokumenta

Dokument se odnosi na Eventer Web aplikaciju koja će biti razvijena od strane La BUGette-a. Namena aplikacije je efikasno predstavljanje, planiranje i koordinacija usluga agencije za organizaciju događaja.

# Reference

Spisak korišćene literature:

1. Eventer – Predlog projekta, SWE\_01\_Predlog\_Projekta, V1.0, 2020, La BUGette.

# Pozicioniranje proizvoda

## Poslovne mogućnosti

Eventer predstavlja Web aplikaciju čija je namena efikasno predstavljanje, planiranje i koordinacija usluga agencije za organizaciju događaja (u daljem tekstu agencija). Agencija će imati mogućnost da prikaže istoriju prethodno realizovanih događaja i listu saradnika sa kojima posluje. Biće omogućeno detaljnije predstavljanje usluga saradnika kroz slike, ocene korisnika i komentare, što može privući veći broj klijenata. Osoba koja upravlja radom agencije će imati uvid u zahteve korisnika koji potražuju njene usluge i obezbeđenu jednostavnu komunikaciju sa njima. Aplikacija treba da olakša poslovanje organizatorima time što će im obezbediti dobro uređenu bazu podataka i lako pristupanje traženim podacima. Vodiće se evidencija o dostupnosti kontaktiranih saradnika čime će se redukovati broj neuspešnih rezervacija. Klijenti će moći da kroz gotove obrasce brže i preciznije iznesu svoje zahteve.

Eventer aplikacija neće obuhvatiti naplatu usluga, kao ni ugovaranje rezervacija sa saradnicima agencije, jer se podrazumeva da ta komunikacija mora biti obavljena kroz usmeni dogovor, van okvira konačnog softverskog proizvoda.

Aplikacija će imati dvojezičnu podršku, za srpski i engleski jezik, te će na taj način biti dostupna i domaćem i stranom tržištu.

## Postavka problema

|  |  |
| --- | --- |
| *Problem je* | nepostojanje adekvantnog softverskog rešenja koje će organizatorima događaja omogućiti lakše planiranje i efikasniju komunikaciju sa klijentima, a klijentima da brže obave željene rezervacije. |
| *Pogađa* | agencije koje se bave organizacijom različitih vrsta događaja i njihove klijente. |
| *Posledice su* | otežana organizacija i pretraživanje podataka o saradnicima agencije čije usluge klijenti žele da rezervišu. |
| *Uspešno rešenje će* | olakšati organizatorima pregled i ažuriranje podataka o dostupnosti usluga koje zahtevaju klijenti, a klijentima obezbediti brz odabir i zakazivanje željenih usluga (rezervaciju prostora, muzike, fotografa, keteringa…) |

## Postavka pozicije proizvoda

|  |  |
| --- | --- |
| *Proizvod je namenjen* | agencijama za organizaciju i planiranje događaja i njihovim klijentima. |
| *Koji* | organizuju događaje ili zahtevaju organizaciju događaja (proslave, poslovni skupovi, konferencije…) |
| *Proizvod je* | Web aplikacija. |
| *Koja* | objedinjuje sve podatke kojima raspolaže agencija i olakšava organizatorima korišćenje istih. |
| *Za razliku od* | postojećih rešenja koja ne pružaju efikasno manipulisanje podacima agencijama i brzu online uslugu klijentima. |
| *Naš proizvod će* | obezbediti organizatorima u agenciji bolji uvid u informacije potrebne za organizaciju događaja i brže pružanje usluge klijentima. |

# Opis korisnika

U ovom odeljku opisani su korisnici Eventer aplikacije. Postoje 3 tipa korisnika: predstavnik agencije (administrator sajta), registrovani korisnici (klijenti agencije), neregistrovani korisnici (posetioci sajta).

## Opis potencijalnog tržišta

Potencijalni korisnici proizvoda su agencije za organizovanje događaja i njihovi klijenti. Za korišćenje aplikacije neohodan je uređaj koji ima pristup Internetu.

Inicijalna verzija Eventer aplikacije biće namenjena srpskom govornom području, ali će imati dvojezičnu podršku koja će obezbediti lakši pristup i korisnicima koji poznaju engleski jezik. Kao rezultat, Eventer aplikacija će biti projektovana da bude fleksibilna i proširiva za dodavanje novih tipova usluga. Posebna pažnja biće obraćena na intuitivnost i jednostavnost korišćenja korisničkog interfejsa.

## Profili korisnika

**Administrator sajta (predstavnik agencije):**

Administrator sajta zadužen je za dodavanje, ažuriranje i brisanje podataka koji su vezani za rad agencije, kao i za slanje odgovora na zahteve klijenata.

Administator je predstavnik agencije sa osnovnim nivoom poznavanja rada na računaru i Internetu.

Kako je administartor sajta ujedno i odgovorni predstavnik agencije, imaće pristup svim funkcionalnostima koje se odnose na poslovanje agencije.

**Registrovani korisnik (klijent agencije, skraćeno klijent):**

Klijent može da posluje sa agencijom i ugovara rezervacije. On je zadužen za popunjavanje i ažuriranje ličnih informacija na svom nalogu i može komucinirati sa predstavnikom agencije u cilju rezervacije usluga za koje je zainteresovan. Može dati svoju ocenu rada same agencije, a i preporučiti i komentarisati određene usluge.

**Neregistrovani korisnik (posetilac sajta, skraćeno posetilac):**

Posetilac sajta agencije je osoba zainteresovana za rad i usluge agencije. Posetilac ima pristup svim javnim informacijama o agenciji, uslugama agencije i saradnicima agencije. Ukoliko želi da postane klijent agencije i koristi mogućnost online rezervacije, mora da se registruje.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje objedinjene evidencije o saradnicima agencije.** Trenutno ne postoji mehanizam za evidenciju i pretraživanje saradnika prema vrsti usluge koju nude. Organizatori vode evidenciju o saradnicima na više mesta, što usporava rad same agencije.
2. **Neažurnost i nekompletnost informacija o dostupnosti usluga.** Postojeća rešenja ne nude mogućnost organizatoru da na jednom mestu u digitalnom formatu beleži kada je svaki od saradnika dostupan i kada ga je poslednji put kontaktirao, što usporava i otežava obavljanje rezervacija.
3. **Nepostojanje uvida u kvalitet usluga agencije i njenih saradnika.** Organizatori nemaju uvid u utiske klijenata o uslugama koje im je pružila agencija, odnosno njeni saradnici. S druge strane, klijentima je otežano biranje pružaoca usluga zbog nemogućnosti pregleda ocena i utisaka drugih klijenata o istim.
4. **Nemogućnost specificiranja većeg broja zahteva online na jednom mestu.** Klijenti nemaju mogućnost da direktno preko Interneta, na jednom mestu, rezervišu veći broj usluga za događaj koji organizuju.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme ukazuje na to da takvih proizvoda nema, bar ne na domaćem tržištu. Postojeća rešenja nude samo deo ovih mogućnosti koji se odnosi na predstavljanje samih usluga, ali ne i na čuvanje i organizovanje podataka i komunikaciju sa klijentima. Najveći nedostatak postojećih rešenja je nemogućnost obavljanja online rezervacija više zahtevanih usluga istovremeno.

# Opis proizvoda

U ovom odeljku je dat pogled na osnovne mogućnosti Eventer aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

Eventer aplikacija će obezbediti agenciji lakše i efikasnije poslovanje. Sistem će koristiti Firebase bazu podataka. Dijagram koji pokazuje kontekst sistema je dat na slici 6.1.1.

Eventer sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati na Firebase serveru.

Tanki klijent sistema se izvršava na personalnim računarima ili mobilnim uređajima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**Eventer**

**WebApp**

**DBMS**

Eventer korisnici

* **administrator**
* **klijenti**
* **posetioci**

**Slika 6.1.1. Kontekst sistema Eventer**

**PC, mobilni telefon**

Web čitač

Web server

Eventer

Web aplikacija

Eventer

Baza podataka

Internet

**Slika 6.1.2. Pregled sistema Eventer**

## Pregled mogućnosti

Tabela prikazana u ovom odeljku identifikuje osnovne mogućnosti Eventer aplikacije u pogledu prednosti koje nudi i funkcionalnosti koje one ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o saradnicima agencije | Prikaz i pretraživanje liste saradnika sa kojima agencija posluje.  Čuvanje odgovarajućih podataka o saradnicima i razvrstavanje saradnika po tipu usluge koju pružaju. |
| Centralizovana evidencija podataka o uslugama agencije | Prikaz svih usluga agencije na jednom mestu, kao i do sada organizovanih događaja i obavljenih saradnji.  Ažuriranje podataka o uslugama od strane predstavnika agencije. |
| Konzistentnost prikaza podataka o saradnicima agencije | Standardizacija prikaza i unosa podataka o saradnicima agencije sa mogućnošću vođenja evidencije o njihovoj dostupnosti i dodavanja detaljnijih sadržaja o njihovom radu. |
| Dostupnost na domaćem i stranom tržištu | Aplikacija će biti dostupna na srpskom i engleskom jeziku. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a ili mobilnog uređaja sa Internet konekcijom. |
| Kontaktiranje agencije i potraživanje njenih usluga preko Interneta | Rezervacija željnih usluga online sa bilo koje lokacije, bez potrebe za direktnim razgovorom sa predstavnikom agencije. |
| Uvid u kvalitet usluga | Mogućnost ocenjivanja kvaliteta usluga i pregled ocena drugih korisnika. |

## Pretpostavke i zavisnosti

Eventer, kao Web aplikacija je zavisan od:

* Podrške Web servera za izabrani skripting jezik.
* Podrške DBMS-a.
* Funkcionalnosti Web čitača koje korisnici upotrebljavaju za pristupanje aplikaciji.

## Cena

Cena razvoja sistema je okvirno procenjena na sumu od 300.000 dinara.

Za instalaciju sistema će biti iskorišćena besplatna Web server mašina tako da nije potrebno odvajati poseban budžet u tu svrhu.

## Licenciranje i instalacija

Licenca za korišćenje sistema biće naplaćena po standardima koje nameće tržište.

# Funkcionalni zahtevi

U ovom odeljku su definisane funkcionalnosti Eventer aplikacije. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora sajta i registrovane korisnike se mora obezbediti prijavljivanje korišćenjem email adrese i lozinke. Sistem treba da korisnicima obezbedi promenu informacija koje su uneli pri registraciji (ime, prezime i korisničko ime).

Posetioci sajta agencije pristupaju informacijama o agenicji bez potrebe prijavljivanja na sistem.

## Unos, prikaz i ažuriranje osnovnih podataka o agenciji

Administrator sajta je zadužen za ažuriranje osnovnih podataka o agenciji koji će se prikazivati na stranici posvećenoj podacima o samoj agenciji. Na toj stranici će biti prikazani podaci o uslugama koje ona pruža, kratak istorijat agencije, kao i statistika koja se odnosi na broj organizovanih događaja, broj registrovanih korisnika, broj saradnika...

## Unos, prikaz i ažuriranje podataka o saradnicima agencije

Administrator sajta je zadužen za unos i modifikaciju podataka o saradnicima agencije, kao i za brisanje informacija o saradnicima. Modifikaciju podataka obavlja u konsultaciji sa saradnicima i u skladu sa tim ažurira podatke o njima. Ovi podaci mogu obuhvatiti informacije o lokaciji i slike ukoliko se radi o iznajmljivanju prostora, vrsti muzike ukoliko se radi o rezervaciji benda ili pevača itd. Prikaz podataka treba organizovati na centralnom nivou, po tipu usluge.

## Beleženje i ažuriranje podataka o dostupnosti saradnika agencije

Administrator sajta nakon kontaktiranja saradnika agencije beleži i ažurira podatke o njihovoj dostupnosti. Ovo podrazumeva postojanje interaktivnog kalendara u čiji uvid ima samo administrator. Kalendar sadrži informacije o terminima u kojima je konkretni saradnik dostupan i one mogu biti modifikovane po potrebi.

## Mogućnost potraživanja više usluga odjednom

Registrovani korisnik može nakon prijave na svoj nalog specificirati koje sve usluge želi da rezerviše putem agencije odabirom već ponuđenih predloga ili upisivanjem novih zahteva. Kreiranje događaja i rezervacija potrebnih usluga je dužnost agencije. Predstavnik agencije na osnovu zahteva klijenta odgovara predlogom organizacije i komunicira sa njim u vidu predefinisanih formi dok ne uspostave konačan dogovor.

## Istorija događaja

Posetilac sajta i registrovani korisnik imaju uvid u događaje koji su prethodno bili organizovani od strane agencije na zahteve drugih klijenata. Čuvanje istorije organizovanih događaja pomaže novim klijentima koji nisu u potpunosti sigurni oko detalja organizacije da lakše formulišu svoje zahteve. S druge strane, i organizatorima će biti lakše da formiraju ponudu na osnovu postojećih realizacija sa sličnim zahtevima.

## Ocenjivanje usluga

Klijenti će imati mogućnost da ocene rad agencije, kao i pojedinačnih usluga pruženih od strane njenih saradnika. Preporuke saradnika biće bazirane na njihovim ocenama. Utisci korisnika će dati administratoru bolji uvid u kvalitet usluga saradnika sa kojima posluje i poboljšaće rad agencije.

## Napomene o uspešnosti saradnje i karakteru saradnika

Predstavnik agencije može po potrebi da doda napomenu vezanu sa uspešnost saradnje uz profil saradnika. Ova napomena je vidljiva samo za administratora. Neke od napomena mogu se odnositi na odlučnost saradnika, karakter, tip ličnosti... Ova funkcionalost će omogućiti administratoru da prilagodi način komunikacije i poslovanje sa datim saradnikom.

## Hitni zahtevi

Pri kreiranju zahteva za organizaciju određenog događaja, klijent ima mogućnost da zahtev označi kao hitan. Administrator ovako označene zahteve može da izdvoji iz liste svih zahteva korišćenjem filtera. Naravno, ovu uslugu će agencija dodatno naplatiti.

## Otkazivanje rezervacija

Korisnik ima mogućnost da, ukoliko odluči da odustane od rezervacije jedne ili više usluga, ili pak organizacije celog događaja, obavesti agenciju o tome. Obaveštenje o otkazivanju šalje se korišćenjem opcije u okviru iste forme koja je namenjena i za rezervaciju datog događaja.

# Ograničenja

Kao dopuna pretpostavki i zavisnosti definisanih u odeljku 6, Eventer aplikacija će biti razvijana pod sledećim ograničenjima:

* Aplikacija neće zahtevati nabavljanje novog hardvera.
* Aplikacija će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

1. Prijavljivanje na sistem
2. Beleženje i ažuriranje podataka o dostupnosti saradnika agencije
3. Unos, prikaz i ažuriranje podataka o saradnicima agencije
4. Mogućnost potraživanja više usluga odjednom
5. Napomene o uspešnosti saradnje i karakteru saradnika
6. Otkazivanje rezervacija
7. Istorija događaja
8. Ocenjivanje usluga
9. Unos, prikaz i ažuriranje podataka o agenciji
10. Hitni zahtevi

# Nefunkcionalni zahtevi

## Zahtevi u pogledu standardizacije

Nema zahteva u pogledu standardizacije.

## Sistemski zahtevi

Eventer aplikacija će biti realizovana korišćenjem Firebase usluga koje će zadovoljiti sve potrebe za razvoj aplikacije. Za frontend će se koristiti JavaScript, za backend Firebase hosting, dok će se kao DBMS koristiti Firebase database.

Korisnički interfejs Web aplikacije mora da bude optimizovan za različite PC i mobilne Web čitače.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Eventer projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje.